Trump skortat mis-servizzi sigrieti wara sparaturi barra l-White House
Waqt li kien qiegħed jindirizza konferenza tal-aħbarijiet, il-President tal-Istati Uniti Donald Trump ġie skortat mill-aġenti tas-Servizzi Sigrieti wara sparaturi barra l-White House. Aktar tard il-President Trump qal lill-ġurnalisti preżenti li membri tas-Servizzi Sigrieti sparaw fuq suspettat li kien armat. Qal li s-sitwazzjoni kienet tinsab taħt kontroll u li l-aġent li spara u s-suspettat ttieħdu l-Isptar għall-kura. Trump qal lill-midja li ma jafx x;kienu l-intenzjonijiet tas-suspettat iżda stqarr li d-dinja dejjem kienet post perikoluż u li se tibqa' tkun perikoluża.